Nézz magadra!
Csak fogaskerék vagy a gépezetben.
Tisztességes munkával nem mész semmire.
Betartod a szabályokat,
és megszívod.
Próbáltad jól csinálni,
de semmi nem jött össze.
Megmutatom, hogy szerezz pénzt,
hatalmat és tiszteletet. Mindent, amit régóta nélkülözöl.
Benne van ebben a szabálykönyvben.
A taktikák, amikkel a világ leghatalmasabb maffiafőnökei
saját kezükbe veszik a sorsuk irányítását.
Egyszerre egy találat.
AL CAPONE SZEREZD MEG AZ ÁLOMMELÓDAT!
FRANK LUCAS ÉPÍTS KI EGY JÓL MŰKÖDŐ RENDSZERT!
SALVATORE RIINA URALKODJ TERRORRAL!
JOHN GOTTI NE VÁLJ GAZEMBERRÉ!
A HOSSZÚ TÁVÚ TERVRE FÓKUSZÁLJ!
Persze ez az élet nem mindenkinek való.
De a példájukat követve, az eszközeiket alkalmazva megtanulhatod,
hogy lőj telitalálatot.
HOGYAN VÁLJUNK MAFFIAFŐNÖKKÉ
Maffiafőnök.
Mi ugrik be a szóról?
Szó szerinti jelentés.
A maffiafőnök az, aki tudja, hogy kell meghekkelni a rendszert.
A maffiafőnök egy bűnszervezet vezérigazgatója.
A bűnszervezetek közt vannak nagyok, és olyanok, amik sok pénzt keresnek.
És ha problémák adódnak…
Megvannak a módszereink a kezelésükre.
Rettegve csináljuk. Kegyetlenek vagyunk!
Az évi kétbillió dolláros szervezett bűnözői ipart bonyolító maffiaóriások
ismerik a szervezeti struktúra, a PR és a diverzifikált portfólió értékét.
UZSORA. DROG, SZERENCSEJÁTÉK EMBERRABLÁS, CSALÁS, ZSAROLÁS, GYILKOSSÁG
Mielőtt maffiafőnökként feszítenél,
a szabálykönyvet betartva fel kell másznod a vállalati ranglétrán.
Kevesen jutottak olyan magasra
vagy olyan gyorsan magasra, mint a brooklyni borbély fia,
akiből a gengszterek gengsztere lett.
Itt jön! A nagyfőnök személyesen!
Al Capone.
Harmincéves korára
Al Capone a chicagói alvilág királya lett,
egy óriási gengszterbirodalom vezére,
ami több mint százmillió dollárt söpört be.
MAI ÉRTÉKEN 1,7 MILLIÁRD DOLLÁR
Holttestek tömege szegélyezte útját a Szeles városban.
Honnan jött?
Első lecke az önfejlesztésben.
Vágysz a sikerre, ami azzal jár, ha főnök leszel. Igen!
Készen állsz saját birodalmat építeni?
TAKTIKA BONTAKOZTASD KI A TEHETSÉGEDET
Motiváció nélkül nem leszel sikeres maffiafőnök.
Ambíció nélkül se.
Okosnak kell lenned. Motiválni az embereket.
Néha rájuk ijeszteni, hogy uralkodj felettük.
Mint bármely tevékenységnél, ezen képességek fejlesztése is
szorgos gyakorlást és célorientált megközelítést kíván.
Akik a maffia felé fordultak, sikerre szomjaztak.
Nem tanultak.
Nem jártak egyetemre, ezért azt gondolták,
„Rabolni és verekedni azért tudok.”
Ki fogja ezt értékelni?
A szervezett bűnözés.
Ahogy látni fogod,
a legtöbb maffiavezér már fiatalon elkezdte kibontakoztatni a tehetségét.
John Gotti New York-i maffiafőnököt ötször tartóztatták le
a 21. születésnapja előtt.
Gyerekként csaknem elvesztette a lábujjait,
mert beragadtak egy betonkeverő alá, amit el akart lopni.
Különleges járása a védjegye lett.
Salvatore Riina szicíliai maffiafőnök 18 évesen bűnsegéd volt
egy szakszervezeti ember megölésében, aki fellépett Riina főnöke ellen.
Tinédzserként
Pablo Escobar medellíni drogbáró azzal boldogította tanár édesanyját,
hogy hamis bizonyítványokat árult az iskolában.
Az ifjú Al Capone tehetsége is korán megmutatkozott a bűnügyi tudományok terén.
Capone szülei bevándorlók voltak.
Az apja Amerikába ment, és borbély lett Brooklynban.
Olaszországban tésztakészítők voltak.
Szóval Capone nem született bele. Amerika hozta ki belőle a maffiózót.
Elég jó tanuló volt.
Hatodikban otthagyta a sulit, talán egy tanárral való konfliktus miatt.
Talán unatkozott, és pénzt akart keresni.
Al hamar rájött, miben élhetné ki vállalkozói szellemét.
Az egyik születésnapjára
olyan ajándékot kapott apjától, ami minden gyerek álma.
Cipőtisztító készletet.
Míg Capone ügyfelekre várt, megfigyelte egy jövedelmezőbb vállalkozás működését,
amit a helyi maffiózó, Don Battista Balsamo irányított.
Nagy hatást gyakorolt rá.
Inspirálta.
Másnap két unokatestvére segítségével úgy lendíti fel az üzletét,
hogy megfenyíti a versenytársát.
Azt mondja neki, hogy ha nem akar bajt,
fizetnie kell.
„Minden héten?”, kérdezte a srác.
„Dehogy”, felelte Capone.
„Minden nap.”
A védelmi pénzeket a legokosabb bűnözők szedik.
Ez azt mutatja, hogy találékony volt, voltak ambíciói és ötletei,
és megvolt az a fajta üzleti érzéke, amire egy gengszternek szüksége van.
Egy dolog, ha megvan a sikerhez szükséges karaktered,
de soha nem lesz belőled maffiafőnök, ha nem találod meg a helyes irányt.
Csak kövesd a szabálykönyvet!
TAKTIKA TANULJ A LEGJOBBAKTÓL
Nem számít, milyen okosnak vagy keménynek hiszed magad.
A maffiajátékban senki se jut előre pusztán a maga erejéből.
Kell egy mentor.
Kell valaki, aki hisz benned, és tanít, mert veszélyes világba fogsz csöppenni.
Ha rossz emberrel társulsz, nem maradsz sokáig játékban.
A megfelelő mentor megtalálása erőfeszítést igényel.
Nem mész oda valakihez azzal, „olyan akarok lenni, mint te”.
Kell valaki, aki felfedezi a tehetségedet, és aztán mindent meg kell tenned,
hogy bizonyíts. Így megy ez.
Al Capone olyan buzgón követte a szabálykönyvet,
hogy nem csak egy, hanem két alvilági mentort is keresett.
John Torriót az alvilág zsenijének tartják.
Persze bűnöző. Illegális dolgokat tett,
de választott szakmájában lángésznek bizonyult.
Brooklyn azon részén, ahol Capone élt, minden srác tudta, ki az a Johnny Torrio.
Amikor Capone találkozott Johnny Torrióval, az azt mondta:
„Ha munka kell, gyere el hozzám!” Ez óriási dolog volt.
Capone Torrio kifutófiúja lett,
fegyvereket szállított papírzacskóban,
és beszedte a pénzt a helyi bordélyházakból.
Torrio szinte apafigura lett Al Capone számára.
Capone a következő szabályokat tanulta Torriótól.
Jó megjelenés, fél siker.
Cipzár a szájra.
És ha a csúcson akarsz maradni,
ne feledd, a pénz hatalom!
A maffiának dolgozó fiúk arrogánsak.
Azt hiszik, mindent tudnak. De Capone szerény volt Torrióval.
Ami a második mentort illeti,
Capone ettől az embertől is sokat tanult.
Brooklyn főgengsztere, Frankie Yale.
Yale nagyon erőszakos volt.
New York egyik legveszélyesebb embere.
Capone nem félt,
Capone neki akart dolgozni, és ez sokat elárul a személyiségéről.
Frankie Yale más készségeket tanított Caponénak.
Mutasd meg, hogy komolyan veszed az üzletet!
Legyen a tiéd a nagyobb fegyver!
Gondoskodj róla, hogy a hírneved megelőzzön!
Capone dolgozni kezdett Frankie Yale bárjában,
a Coney Island-i Harvard Innben,
és esélye volt bizonyítani, hogy méltó tanítvány.
1918 - NYOLC ÉVVEL AZELŐTT, HOGY CAPONE MAFFIAFŐNÖK LETT
A 19 éves Al Capone segédpincérként dolgozik.
Egy este megakad a szeme egy fiatal nőn.
Fel akarja szedni.
Újra próbálkozik.
Amikor kudarcot vall, direktebb megoldást választ.
Ezt nem tűri a nő bátyja, Frank Galluccio, Lucky Luciano maffiafőnök embere.
A sokkal erősebb Capone hamar fölénybe kerül.
Galluccio kést ránt,
és megvágja Al arcát.
Capone sebhelye örökre megmarad.
Bosszút akar állni,
de Yale nemet mond.
Nem engedi, hogy Capone dühe háborút indítson,
amely mindkettőjüket tönkreteheti.
Capone lemond a bosszúról,
de később mégis módot talál rá.
Gallucciót megteszi kifutófiújának.
Capone jó tanítvány volt,
megtanulta mentoraitól, amit kellett.
Frankie Yale személye a magyarázat, hogy túlélte a tinédzseréveit.
Kockázatos munkát végzett,
de fontos emberek vigyáztak rá.
Most, hogy megalapoztad a jövődet,
ideje elindulni a saját utadon.
Elindultam a csúcsra, és feljutok.
Hogy kitörj,
bizonyítanod kell vezetői képességeidet.
És egy millió dolláros ötletnél nincs jobb bizonyíték.
TAKTIKA LÉGY A SAJÁT SZERENCSÉD KOVÁCSA
A csúcsra akarsz jutni?
Pénzt kell keresned. Sok pénzt.
Értened kell a pénzkereséshez.
Ne engedd, hogy bármi akadályozza a pénzügyi elképzeléseid megvalósítását!
Al Caponénak elhihetik.
1920 - ÖT ÉVVEL AZELŐTT, HOGY CAPONE MAFFIAFŐNÖK LETT
Capone Chicagóba költözött,
mert nagyobb tervei voltak az életben.
Chicago nyüzsgő nagyváros,
és Capone az alkoholtilalom kezdetén érkezik.
Az első világháború után az amerikai kongresszus legnagyobb elméi
úgy gondolták, hogy az USA hatalmát és jólétét
alkoholtilalommal lehet növelni.
De Capone szkeptikusan vélekedett
honfitársai józansággal kapcsolatos toleranciájáról.
Capone tudta, hogy a tömegek nem támogatják ezt a törvényt.
És ekkor elkezdesz üzletemberként gondolkodni.
Hogy lehetne kihasználni a helyzetet?
Rájött, hogy milliókat kereshet,
mert a fogyasztók akarják a terméket, mi meg biztosítjuk nekik.
A törvény kínálta remek lehetőséget
szeszcsempészetnek hívták.
És minden ízlést ki lehetett vele elégíteni.
Ha valaki whiskyt kívánt, eladhattad neki gyógyszerként.
Orvosi receptre minden iszákos megkaphatta az adagját.
Mindenféle kreatív úton-módon
Kanadából is behozhattál szeszt.
Aki az édeset szereti, kaphatott rumot,
amit a tengerentúlról csempésztek hajókon.
De igazán nagyot a sörrel lehetett kaszálni.
A bezárt sörfőzdéket csempészek vették át.
És ha megjelentek a zsaruk, meggyőzték őket, hogy hunyjanak szemet.
Az italt okosan címkézték, és bezsebelték a nyereséget.
Aki igazán sok pénzt akart,
az összes módszert bevetette.
Capone Chicagóban felvette a kapcsolatot régi mentorával, John Torrióval,
és nem sokkal később alkoholcsempészetbe kezdett.
Kezdetben Torrio csak végrehajtónak használta Caponét,
de fokozatosan rájött,
hogy Capone kiváló üzletember
és okos, karizmatikus vezető, akire hallgatnak az emberek.
De Capone üzleti elképzelésének komoly akadály állt az útjába.
Chicago leghatalmasabb gengsztere, Torrio akkori maffiafőnöke,
Big Jim Colosimo.
Big Jim Colosimo nem akart belebonyolódni a szeszcsempészetbe.
Elég volt neki az étterme, a bordélyháza, a kaszinója.
Nem akarta a nagyobb üzlettel járó kockázatot.
De Capone nem hagyta, hogy a kishitűek az útjába álljanak egy jó ötletnek.
Kerülőutat kellett találniuk Torrióval.
Egy ponton úgy döntöttek, hogy Big Jimnek mennie kell.
Veszélybe került a vágyott illegális vagyon,
ezért Capone nem bíz meg akárkit Big Jim likvidálásával.
Tudja, kit kell hívni.
Másik mentorát és volt főnökét New Yorkból, Frankie Yale-t.
Capone megszervezi a dolgot, és 10 000 dollárt ajánl Yale-nek.
Ez mai értéken 150 000 dollárnak felel meg.
Capone utasítására
Yale belép Colosimo éttermébe, és elfoglalja a helyét.
Nem sokkal délután négy előtt
Colosimo találkozóra érkezik egy üzletfelével,
aki azonban nem jelenik meg.
Colosimo a telefonfülkébe megy, hogy telefonáljon,
és már be is sétált a csapdába.
A lövés a jobb füle mögött éri Big Jimet, aki a helyszínen meghal.
A gyilkosság megrázza a chicagói alvilágot,
és Capone szeszcsempészeti tervei előtt megnyílik az út.
A következő három évben
Capone és Torrio kilenc nagy sörfőzdét vesz át.
Nagyon hamar kiderül, hogy ők a főnökök. Hogy ők irányítják a szeszkereskedelmet.
Az egykor törvényesen működő, nagy sörfőzdéket
most ez a két ember üzemelteti.
Capone szeszcsempészeti stratégiájával Torrio szervezete olyan birodalommá nőtt,
amely évente legalább hárommillió dollárt söpört be,
ami mai értéken 51 millió dollár.
A fő akadály kiiktatása még egy előnnyel járt.
John Torrio lett a chicagói alvilág vezére,
Capone pedig az alvezére.
Ha trónörökössé lépsz elő,
még mindig nem biztos, hogy maffiakirály lesz belőled.
Hogy biztosíthatod a helyed az örökösödési sorban?
TAKTIKA ÉPÍTS TUDATOS KAPCSOLATOT A FŐNÖKKEL
Ha maffiafőnök leszel, te irányítasz.
Soha többé ne mondd ezt nekem, oké?
Ahhoz, hogy ezt kiérdemeld, rendelkezned kell egy tulajdonsággal.
A lojalitással.
Végezd el a munkádat!
Ha kibaszott balkülsős vagy, akkor azt.
Ha csütörtökönként pénzt kell begyűjtened a kártyásoktól,
akkor azt.
Tedd, amit mondanak!
Ahogy közeledett Al Capone randevúja a sorssal,
gondoskodott róla, hogy John Torrio tudja, számíthat rá.
Fiatal volt. Még mindig tanonc.
Pénzt keresett.
Akkoriban még nem tűnt úgy,
hogy készen áll átvenni az irányítást.
De az alvilág
gyorsan változik.
A SÖRHÁBORÚK
A chicagói sörháborúk a szeszcsempész bandák közti belső harcok eredményei.
Erőszakos küzdelem folyt az üzleti pozíciókért.
Lövöldözések, majd bosszúból újabb lövöldözések.
Az egyik fő fronton Torrio és Capone South Side-i bandája
küzdött északi szeszcsempész riválisával.
Dean O'Banion,
polgári szakmája virágkereskedő.
Dean O'Banion megpróbált benyomulni Torrio területére.
Ekkor Torriónak kezdett elege lenni.
Lojális katonaként
Capone tudta, mit kell tennie, és kit kell hívnia.
Újabb gyilkosságot rendelt régi mentorától, Frankie Yale-től.
O'Banion a virágüzletében dolgozott.
Bement pár ember, akik közül senkit nem ismert fel,
köztük Frankie Yale.
Kedves köszönését
úgynevezett chicagói kézfogással viszonozták.
Kézfogás közben nekiszegezték a fegyvert, és lőttek.
Egy veszély elhárítva,
de O'Banionnak sok barátja volt.
Az O'Banion-gyilkosság után Capone óvintézkedéseket tesz,
testőrökkel veszi körül magát.
Torrio nem aggódik ennyire.
Mikor egy bevásárló körút után Torrio és a felesége hazaérnek,
O'Banion emberei már lesben állnak.
Öt lövést adnak le Torrióra,
de túléli.
Míg Torrio kórházban van,
Capone megragadja az alkalmat, hogy bizonyítsa hűségét.
Capone bemegy a kórházba, és Torrio mellett ül,
hogy senki ne tudja befejezni a munkát.
Lojális volt, törődött Torrióval.
Al türelme és lojalitása kifizetődik.
Torrio felépül, és elmondja Caponénak, hogy visszavonul, és New Yorkba megy,
így Capone mindössze 26 évesen
a chicagói alvilág új vezére lesz.
Hat évvel Chicagóba érkezése után Capone lesz a város leghatalmasabb maffiafőnöke,
de a mézes hetek nem tartanak sokáig.
Az álommeló megszerzése érdekében követted a szabálykönyvet,
kibontakoztattad bűnügyi tehetségedet,
megtanultad a leckéket, bizonyítottad, hogy tudsz pénzt keresni,
és megfelelően pozicionáltad magad a sikerhez.
De most, hogy főnök lettél,
a féltékeny riválisok a véredre szomjaznak.
A közelgő vihar túléléséhez
meg kell tanulnod a szabálykönyv következő leckéjét.
TAKTIKA VÉDD MEG A POZÍCIÓDAT
Feljutottál a tápláléklánc csúcsára,
de csak idő kérdése, hogy a keselyűk körözni kezdjenek.
Mindenki el akarja venni, ami a tiéd,
tehát folyton meg kell védened.
Az erőszak a leghatásosabb.
Ezek az újonc maffiafőnökök biztos egyetértenének.
Nicodemo Scarfo csak két hónapja volt a philadelphiai maffia vezére,
amikor célkeresztbe vette a görög maffiát. Állítólag megölette a főnöküket,
Chelsais Bourast, és barátnőjét egy dél-philadelphiai étteremben,
hogy átvehesse a görögök drogbizniszét.
Amikor Hiroshi Yamamoto jakuza kivált
a Jamagucsi-gumiból, a legnagyobb japán bűnszervezetből, saját bandát alapítva
főnökként az első dolga volt megöletni riválisát, Masahisa Takenakát,
aki őt legyőzve lett keresztapa.
A kis Vic Orena még csak első éve volt
a Colombo család főnöke,
amikor a szervezet pénzügyeit Thomas Ocera megöletésével biztosította,
akit lefölözte a család tulajdonában lévő csatornázási cég profitját.
Tombol a sörháború…
A chicagói alvilág több mint ötszáz tagjával végeztek.
A vetélytársak alá akarták ásni Capone szeszcsempészüzletét,
ezért első éve maffiafőnökként állandó küzdelem volt a túlélésért.
Ha kiszagolják, hogy gyenge vagy, kicsinálnak, megölnek, kikészítenek,
amíg el nem veszik, amit akarnak.
Ha veszélybe kerül, amiért dolgoztál, világos üzenetet kell küldened.
1926. április 27.
Myles és Bill O'Donnell, Capone riválisai,
arcátlanul mulatni mennek
Capone felségterületére.
A barátaik is csatlakoznak hozzájuk.
O'Donnellék hetek óta azzal próbálják csökkenteni Capone forgalmát,
hogy becsmérlik az italai minőségét.
Capone megtudja, hogy ezt az ő felségterületén csinálják,
és úgy dönt, ezt nem tűrheti tovább.
A bárba küldi az embereit,
és befejezettnek nyilvánítja a bulit.
A fivéreket eltalálják, de sikerül meglépniük.
Az egyik barátjuk kevésbé szerencsés,
ami Capone számára is balszerencse,
ugyanis épp William McSwiggin államügyész-helyettest sikerül megöletnie.
Capone valószínűleg nem tudta,
hogy McSwiggin is a bárban volt a csapattal.
Mikor rájöttek, hogy megöltek egy államügyészt,
pánikba estek.
Nem egyszerűen egy újabb gengszterrel végeztek.
Biztosítani akarta a pozícióját, de az akció visszafelé sült el.
Az egész chicagói rendőrséget mozgósították az új főnök levadászására.
A zsaruk rákapcsolnak,
és mindenkit kifüstölnek a városban.
Capone elrejtőzik.
Távolról követi az ellene folyó hajtóvadászatot,
és figyeli saját legendája születését.
Végül Capone úgy dönt, ideje kilépni az árnyékból,
és állást foglalni.
Sajtótájékoztatót hív össze.
A bíróság lépcsőjén tér vissza Chicagóba.
Azt nyilatkozza, „McSwiggin államügyész az én emberem volt,
fizettem neki.”
„Miért öltem volna meg McSwiggint?
Kedveltem. Fizettem, és elintézte, amit kértem.”
„Ha a zsaruk beszélni akarnak velem, itt vagyok.
Van újságírói kérdés? A chicagói maffiavezér vagyok, és szívesen beszélek.”
Capone nyíltan Chicago maffiakirályának vallja magát.
És egy csapásra megszületik Capone legendája.
Ez az a pillanat, amikor Capone országos reflektorfénybe kerül.
És reflektorfényben is marad
öt véres és dicső éven át,
amíg őrizetbe nem veszik az egyetlen olyan dologért, amit az állam nem tolerál.
Adócsalásért.
De azért Al Capone a szabálykönyv segítségével
az utcáról a hatalom csúcsára jutott.
Lehet, hogy Al Capone hibátlan időzítése nélkül kell vagyont szerezned.
Ehhez szigorú üzleti tervre lesz szükséged.
Ami forradalmasítja az iparágat, és amire birodalmat alapozhatsz.
Tőle tanulunk a következő fejezetben.
Frank Lucas, a heroinmágnás,
aki megmutatta, hogy többféleképp felkerülhetünk a Fortune 500-as listára.
Készen állsz, hogy nagyot kaszálj?
A feliratot fordította: Klein Szilvia